“เงินบาท” วันนี้เปิดตลาด 33.03 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.03 บ. ใกล้เคียงปิดตลาดวานนี้ที่ระดับ 33.03 บาท ชี้กรอบเคลื่อนไหว 32.80- 33.15 บาท/ดอลลาร์ แนะผู้นำเข้าซื้อสกุลต่างประเทศ ส่วนผู้ส่งออกแนะนำขายที่เหนือระดับ 33.40 บาท/ดอลลาร์
“เงินบาท” วันนี้เปิดตลาด 33.03 บ. ใกล้เคียงจากปิดตลาดวานนี้ที่ระดับ 33.03 บาท ชี้กรอบเคลื่อนไหว 32.80- 33.15 บาท/ดอลลาร์
17 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(17 ม.ค.66) ค่าเงินบาทเช้านี้เปิดตลาด 33.03 บาท/ดอลลาร์ ใกล้เคียงกับราคาปิดตลาดเมื่อวานที่ 33.03 บาท/ดอลลาร์
โดยดอลลาร์สหรัฐอ่อนค่าเทียบกับเงินสกุลหลัก ตั้งแต่เมื่อเช้าวาน จากปัจจัยเรื่องความอ่อนไหวต่อการเจรจาเพื่อผ่านกฎหมายเพดานหนี้สาธารณะของสหรัฐอเมริกา อันเป็นความเสี่ยงต่อการผิดนัดชำระหนี้ของสหรัฐฯ  และการคาดการว่า BOJ อาจจะขยายแบนด์ผลตอบแทนในการเทรดพันธบัตรต่อเนื่อง อย่างไรก็ตาม USD ดีดตัวกลับมาแข็งค่าหลังแตะแนวรับที่ระดับ 32.71 บาท/ดอลลาร์ โดยมีแรงซื้อหนาแน่นในช่วงบ่าย โดยกลับมาเทรดเหนือ 33 บาท บาท/ดอลลาร์ ในช่วงปิดตลาด
ด้านนักลงทุนจับตาตัวเลขจ้างงานและเงินเฟ้อของอังกฤษในสัปดาห์นี้ เพื่อดูทิศทางอัตราดอกเบี้ยของธนาคารกลางอังกฤษ (BoE) ขณะที่คาดว่าธนาคารกลางสหรัฐ (เฟด) และธนาคารกลางยุโรป (ECB) จะยังคงปรับขึ้นอัตราดอกเบี้ยต่อไปในปีนี้
โดยมองกรอบค่าเงินบาทวันนี้ เคลื่อนไหวช่วง 32.80- 33.15 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง  และผู้ส่งออกขายเงินตราต่างประเทศที่ระดับเหนือ 33.40 บาท/ดอลลาร์